Diari Oficial de la Generalitat Valenciana


Sumari del DOGV 5948, del 05-02-2009 (2009/169)

Assumpte civil 000832/2008. Notificació de la sentència a José Figueroa Domingo i Alazne Elguezábal López
---------------------------------------------------------------------------------------------------------

### Dades del document

Número de DOGV
:   5948

Data del DOGV
:   05-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/169


Data del document
:   19-12-2008

Organisme emissor
:   Jutjat de Primera Instància Número 20 de València

Tipus de document
:   Edicte

Descriptors 

:   * sistema judicial

Assumpte civil 000832/2008. Notificació de la sentència a José Figueroa Domingo i Alazne Elguezábal López [2009/169]  
Verbal (desnonament per falta de pagament) 000832/2008   
Part demandant: Enrique Grau Freixa  
Part demandada: José Figuera Domingo i Alazne Elguezábal López  
En el judici a què es fa referència s'ha dictat la sentència que té l'encapçalament i la part dispositiva que diuen així:  
«Sentència número 237/2008  
València, 19 de desembre de 2008  
María del Carmen Moreno Martínez, magistrada del Jutjat de Primera Instància número 20 de València, ha vist les presents actuacions de judici verbal número 832/2008, instades per Enrique Grau Freixa, representat per la procuradora Alicia Suau Casado i defés pel lletrat Santiago Máñez Testor, contra José Figuera Domingo i Alazne Elguezábal López, declarats en rebel·lia, i atés els següents:  
«Dispositiva  
Que amb l'estimació de la demanda formulada per la procuradora Alicia Suau Casado, en nom i representació d'Enrique Grau Freixa, contra José Figuera Domingo i Alazne Elguezábal López, sobre la resolució per falta de pagament de la renda del contracte d'arrendament de local de negoci, i reclamació de quantitat en concepte de rendes que deu, declare la resolució per falta de pagament de la renda del contracte d'arrendament relatiu al local per a ús distint del d'habitatge situat a l'avinguda de França, número 10, de València, d'una superfície d'uns cinquanta metres quadrats aproximadament, i, en conseqüència, condemne els demandats a sotmetre's a esta declaració i a deixar lliure, vacu, expedit i a disposició del demandant l'esmentat local en els cinc dies següents a la notificació de la present, i si no ho fan, es procedirà al llançament en la data que fixe l'SCAC, i, així mateix, condemne els demandats José Figuera Domingo i Alazne Elguezábal López a pagar al demandant la quantitat d'11.817 euros per les rendes que deu d'abril a desembre de 2008, ambdues incloses, import que comprén l'increment de l'impost sobre el valor afegit al tipus del 16% i la detracció de la retenció del 15%, i els condemne a pagar l'interés legal dels diners des de la interposició de la demanda.  
S'imposen les costes als demandats.  
Contra esta sentència es podrà interposar un recurs d'apel·lació, que es prepararà en el termini dels cinc dies següents al de la notificació.  
No s'admetrà el recurs a la part demandada si en preparar-lo, no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència, i en el Diari Oficial de la Comunitat Valenciana.  
València, 19 de desembre de 2008.- El secretari judicial: José I. Suso López.